|  |  |
| --- | --- |
| **OBEC TUCHYŇA Stavebný úrad** | **OBECNÝ ÚRAD TUCHYŇA, PSČ 018 55** **IĆO: 00317837, tel.: 042/4492563** **e-mail:** **ocutuchyna@slovanet.sk** |

č.k.: 1078/2023/1570/2022 TS1-20 Tuchyňa, 13.04.2023

vybavuje : Buday /tel.:0902 977750/

**Verejná vyhláška**

**Stavebné povolenie zmeny stavby pred dokončením**

**Obec Tuchyňa** ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) a čl. I. § 5 písm. a) bod 1 zák. č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov posúdila a prerokovala žiadosť na vydanie povolenia zmeny stavby pred dokončením: „Prístrešok“ na pozemku parc. č. KNC 272 – zastavaná plocha a nádvorie katastrálne územie Tuchyňa realizovanej na základe právoplatného stavebného povolenia vydaného stavebným úradom obcou Tuchyňa pod č.k.: 1394/1240/2019 TS1-20 dňa 19.08.2019, právoplatné dňa 11.09.2019 stavebníka: Eva Púčeková a manž. Dušan Púček, obaja bytom Rozkvet 2001/3, Považská Bystrica, PSČ 017 01 a na základe výsledkov uskutočneného konania podľa § 68 stavebného zákona a § 10 vyhlášky č. 453/2000 Z.z., ktorou sa vykonávajú niektoré ustanovenia stavebného zákona

**p o v o ľ u j e**

**stavebníkovi :**  **Eva Púčeková, Rozkvet 2001/3, 017 01 Považská Bystrica**

 a manž. **Dušan Púček, Rozkvet 2001/3, 017 01 Považská Bystrica**

**zmenu stavby pred dokončením: „Prístrešok“** na pozemku parc. č. KNC 272 – zastavaná plocha a nádvorie katastrálne územie Tuchyňa realizovanej na základe právoplatného stavebného povolenia vydaného stavebným úradom obcou Tuchyňa pod č.k.: 1394/1240/2019 TS1-20 dňa 19.08.2019, právoplatné dňa 11.09.2019, ktorá pozostáva z nasledovných zmien pôvodného projektu:

* Zmena strechy prístrešku z pultovej so sklonom 3º na strechu valbovú so sklonom 27º;
* Zmena výšky strechy z výšky 3,335 m na 4,560 m;
* Zmena rozmerov pôdorysu stavby na 5,900 x 13,840 m.

**Pre uskutočňovanie zmeny stavby sa určujú tieto podmienky:**

1. Zmena stavby pred dokončením bude uskutočnená podľa projektovej dokumentácie overenej v tomto stavebnom konaní, ktorá je súčasťou rozhodnutia pre stavebníka. Prípadné ďalšie zmeny nesmú byť uskutočnené bez predchádzajúceho povolenia stavebného úradu.
2. Strecha so sklonom 27º musí byť opatrená účinnými snehovými zábranami a  dažďová voda zo striech a spevnených plôch bude zvedená do vsaku - vsakovacich jám, v dostatočnej vzdialenosti od susedných nehnuteľností /pozemkov a stavieb/.
3. **Ostatné časti a záväzné podmienky pre uskutočnenie stavby vyplývajúce zo stavebného povolenia vydaného stavebným úradom obcou Tuchyňa pod pod č.k.: 1394/1240/2019 TS1-20 dňa 19.08.2019, právoplatné dňa 11.09.2019 týmto rozhodnutím neupravené, ostávajú v platnosti primerane povahe zmeny vyplývajúcej z novo predloženej projektovej dokumentácie.**

V stavebnom konaní neuplatnili účastníci konania žiadne námietky, o ktorých by stavebný úrad musel rozhodovať.

**Zmena stavebného povolenia je záväzná aj pre právnych nástupcov účastníkov konania.**

**Odôvodnenie:**

Dňa 21.10.2022 bola stavebnému úradu obci Tuchyňa doručená žiadosť stavebníka: Eva Púčeková a manž. Dušan Púček, obaja bytom Rozkvet 2001/3, Považská Bystrica, PSČ 017 01 o vydanie stavebného povolenia na zmenu stavby pred dokončením: „Prístrešok“ na pozemku parc. č. KNC 272 – zastavaná plocha a nádvorie katastrálne územie Tuchyňa realizovanej na základe právoplatného stavebného povolenia vydaného stavebným úradom obcou Tuchyňa pod č.k.: 1394/1240/2019 TS1-20 dňa 19.08.2019, právoplatné dňa 11.09.2019. Dňom podania žiadosti bolo stavebné konanie začaté.

V súlade s ustanovením ust. § 61 ods. 1 stavebného zákona stavebný úrad dňa 10.03.00.2023 oznámil začatie konania dotknutým orgánom a známym účastníkom konania. Účastníkom konania, ktorých pobyt nie je známi, alebo pokiaľ to ustanovuje osobitný zákon sa oznámenie o začatí konania v súlade s § 61 ods. 4 stavebného zákona doručilo verejnou vyhláškou podľa § 26 ods. 1 zákona č. 71/1967 o správnom konaní (správny poriadok) v znení neskorších predpisov a bolo vyvesené na úradnej tabuli obce Tuchyňa a zverejnené na web stránke obce v súlade s § 26 ods. 2 správneho poriadku.

Vzhľadom na skutočnosť, že sa konanie týka jednoduchej stavby a žiadosť poskytovala dostatočný podklad pre posúdenie zmeny stavby, stavebný úrad v súlade s ust. § 61 ods. 2 stavebného zákona upustil od miestneho zisťovania a aj od ústneho pojednávania.

V oznámení stavebný úrad upozornil účastníkov konania, že do podkladov rozhodnutia môžu nahliadnuť na SOÚ Pruské, 018 52 Pruské 1  a uplatniť svoje námietky najneskôr do 7 pracovných dni odo dňa doručenia oznámenia na tunajšom stavebnom úrade obci Tuchyňa, 018 55 Tuchyňa 205. V rovnakej lehote mohli oznámiť svoje stanoviská dotknuté orgány.

Stavebný úrad v uskutočnenom konaní preskúmal predloženú žiadosť z hľadísk uvedených v ustanoveniach § 68 v súčinnosti s §§ 62 a 63 stavebného zákona a zistil, že uskutočnením zmeny stavby ani budúcim užívaním stavby, nie sú ohrozené záujmy spoločnosti ani neprimerane obmedzené, či ohrozené záujmy účastníkov konania.

Podmienky pôvodného stavebného povolenia vydaného stavebným úradom obcou Tuchyňa pod č.k.: 1394/1240/2019 TS1-20 dňa 19.08.2019, právoplatné dňa 11.09.2019 týmto rozhodnutím neupravené ponechal stavebný úrad v platnosti.

V priebehu stavebného konania nevzniesli účastníci konania žiadne námietky, o ktorých by stavebný úrad musel rozhodovať.

Stavebný úrad v priebehu konania nezistil dôvody, ktoré by bránili povoleniu zmeny stavby a preto rozhodol tak, ako je uvedené vo výrokovej časti tohto rozhodnutia.

Správny poplatok uložený podľa zákona č. 145/1995 Z.z. o správnych poplatkoch v znení zmien a doplnení bol zaplatený v hotovosti do pokladne správnemu orgánu.

**P o u č e n i e:**

Podľa § 53 a násl. zákona č. 71/1967 Zb. o správnom konaní /správny poriadok/, v znení zmien a doplnení proti tomuto rozhodnutiu možno podať odvolanie v lehote 15 dní odo dňa doručenia tohto rozhodnutia na obec Tuchyňa, 018 55 Tuchyňa 205. Toto rozhodnutie je po vyčerpaní riadnych opravných prostriedkov preskúmateľné príslušným súdom podľa § 244 a nasl. Občianskeho súdneho poriadku.

Toto rozhodnutie sa oznamuje podľa § 69 ods. 2 stavebného zákona a doručuje ostatným účastníkom konania verejnou vyhláškou a bude v súlade s § 26 ods. 2 správneho poriadku vyvesené 15 dní na úradnej tabuli obce Tuchyňa a zverejnené v obci aj iným spôsobom, posledný deň tejto lehoty je dnom doručenia.

Po uplynutí lehoty na odvolanie stavebník požiada stavebný úrad o vyznačenie právoplatnosti tohto rozhodnutia.

Ing. Rastislav Krajčík

 starosta obce

**Príloha pre stavebníka:** Overená PD zmeny stavby, ktorú si stavebník vyzdvihne na stavebnom úrade

**Oznámenie sa doručuje:**

**Účastníkom konania:** verejnou vyhláškou

**Dotknutým orgánom:** OÚ Ilava, Odbor starostlivosti o ŽP, Mierové námestie 81/18, 019 01 Ilava

**Na vedomie:**

1. Eva Púčeková, Rozkvet 2001/3, 017 01 Považská Bystrica
2. Dušan Púček, Rozkvet 2001/3, 017 01 Považská Bystrica
3. Ing. Daniel Burdej, 018 53 Bolešov 467 (zodp. projektant, stav. dozor)
4. SOÚ Pruské, 018 52 Pruské 1

**Co:** spis

Vyvesené dňa ..................... Zvesené dňa ..................

 Pečiatka a podpis Pečiatka a podpis